|  |  |  |  |  |  |  |  |
| --- | --- | --- | --- | --- | --- | --- | --- |
| Cynllun Dysgu ac Addysgu | | | |  | | | |
| **Dyddiad:** | | **Grŵp Blwyddyn/Dosbarth:** | | **Nifer y dysgwyr:** | | **Amser/Hyd: 50/55 munud** | |
| **Cynnwys/Testun/Pwnc/ Cyfeirnod CC: Addysg Bersonol a Chymdeithasol** | | | | | | | |
| **Cyn dysgu: h.y. beth mae’r plant yn ei wybod a’i ddeall eisoes o ran yr agwedd hon ar ddysgu?**  Wedi’i gyfyngu i ddealltwriaeth amrywiol o awtistiaeth – gall rhai disgyblion gael profiad teuluol personol.  Efallai fod rhai disgyblion yn awtistig.  Gall disgyblion fod wedi clywed am “awtistiaeth”.  Ychydig o wybodaeth flaenorol am “wahaniaethau” trwy wers Addysg Bersonol a Chymdeithasol gynharach. | | | | | | | |
| **Pa sgiliau llythrennedd/rhifedd/cymhwysedd digidol/ meddwl penodol sydd wedi’u hatgyfnerthu neu eu datblygu?**  Gwybyddiaeth, Datrys Problemau, Dealltwriaeth, Empathi, Cydweithredu, Adnabyddiaeth, Gwerthuso. | | | | | | | |
| **Amcanion dysgu** *Erbyn diwedd y sesiwn, bydd y disgyblion yn gallu:*   * Adnabod rhai o arwyddion awtistiaeth * Trafod sut y gall awtistiaeth effeithio ar unigolyn ifanc * Cofleidio ein bod ni gyd yn wahanol * Dynodi sut i helpu a chefnogi pobl ifanc awtistig | | | **Meini prawf llwyddiant** *Bydd y disgyblion yn llwyddiannus os ydynt yn gallu:*   * Cynnig adborth a thrafod eu dealltwriaeth o awtistiaeth * Rhoi adborth a thrafod rhai o arwyddion awtistiaeth * Dangos empathi a bod yn gefnogol tuag at bobl ifanc awtistig * Bydd gan y disgyblion ddealltwriaeth well o sut y gall awtistiaeth effeithio ar yr unigolyn ifanc * Cyflwyno eu hunain i dderbyn Tystysgrif Siarter Ymwybodol o Awtistiaeth | | **Strategaethau Asesu** (gan gynnwys llythrennedd a rhifedd)   * Ystod o gwestiynau o’r llythrennol i gwestiynau lefel uwch er mwyn datblygu dealltwriaeth * Gwylio a gwrando ar drafodaeth gan asesu dysgu fel y mae’n digwydd * Cynnal trafodaethau byrfyfyr byrion * Dadansoddi ymatebion disgyblion * Gwirio dealltwriaeth trwy ddefnyddio cwestiynau galw gwybodaeth i gof * Arsylwi’r eirfa a ddefnyddir * Cymharu a gwrthgyferbynnu gwahaniaethau | | |
| **Diwallu anghenion unigol/Gwahaniaethu** (Pa strategaethau penodol fyddwch chi’n eu defnyddio i sicrhau mynediad ac i herio ar draws yr ystod gallu?)  **Anghenion Dysgu Ychwanegol (ADY): Cyfarwyddiadau a deilliannau a ddisgwylir sydd wedi’u gwahaniaethu, cefnogaeth gan Gynorthwyydd Dysgu. Disgyblion sy’n derbyn Prydau Ysgol am Ddim: Cwestiynu, Bechgyn: Selio ar bwnc i gynnal diddordeb, Mwy Talentog a Galluog: Cwestiynau estynedig.**  **Gwahanol ddulliau dysgu – Gweledol – Blog Fideo a thaflen, cyflwyniad PowerPoint, Clywedol – gwrando a siarad mewn trafodaeth dosbarth, cwestiynau sydd wedi’u targedu.** | | | | | | | |
| **Amseriad** | **Gweithgareddau, cwestiynau allweddol, trefniadaeth a rheolaeth** | | | | | | **Adnoddau** |
| **5 munud** | **Cyflwyniad**  Bachgen 14/15 mlwydd oed yw Sgilti sydd ag Anhwylder ar y Sbectrwm Awtistig (ASA). Mae ef wedi gwneud dyddiadur blog fideo am sut effaith y caiff awtistiaeth arno ac mae eisiau rhannu hwn gyda chi er mwyn rhoi dealltwriaeth well i chi o sut beth yw cael awtistiaeth.  Rydych yn mynd i wylio blog fideo Sgilti, mae 5 fideo i gyd. Ar ddiwedd pob blog fideo, fe fyddwn yn cael saib ac fe fyddwn yn ei drafod.  Dylech ddefnyddio papur siart fflip i wneud unrhyw nodiadau fel y byddwch yn gwylio’r blogiau/clipiau fideo.  **Defnyddiwch y cyflwyniad Power Point i gyflwyno cwestiynau i’r disgyblion cyn dangos y clipiau fel y bydd ganddynt amser i feddwl am y cwestiynau wrth wylio’r clip.**  **Mewnbwn yr Athro:**  *Beth yw awtistiaeth?*  Mae disgyblion i feddwl am eu dealltwriaeth bresennol o awtistiaeth.  **Mewnbwn y Dosbarth/Disgyblion:**  Mae disgyblion i gynnig syniadau am yr hyn yw awtistiaeth yn eu barn hwy.  **Athro:** dylech grynhoi hyd at 5 o brif bwyntiau adborth y disgyblion ar fwrdd ysgrifennu ac esbonio y bydd y rhain yn cael eu gwirio eto ar ddiwedd y wers i weld a yw eu safbwyntiau ar awtistiaeth wedi newid fel rhan o’r meini prawf/pellter a deithiwyd. | | | | | | * Papur siart flip ar fyrddau * Cwestiynau Power Point * Pecyn Cwestiynau ac Atebion i Athrawon |
| **3 munud** | **Dangoswch y cwestiynau i’r disgyblion cyn dangos y clip fideo**  **Dangos y Cyflwyniad, Clip 1:** Sgilti ar Gamera  Y disgyblion i wylio a gwrando ar Sgilti yn cyflwyno ei flog fideo | | | | | | * Cwestiynau Power Point * Cof Bach USB * Pecyn Cwestiynau ac Atebion i Athrawon |
| **3 munud** | **Mewnbwn Athro** – Trafodaeth dosbarth, 3 chwestiwn ar gyfer trafodaeth dosbarth   * *Beth yw awtistiaeth?* * *Beth yw rhai o arwyddion awtistiaeth?* * *Pa fath o berson yw Sgilti?*   **Mewnbwn y Dosbarth/Disgyblion –** Y disgyblion i ddweud wrth y dosbarth beth yw eu barn ar y cwestiynau uchod | | | | | | * Cof Bach USB * Pecyn Cwestiynau ac Atebion i Athrawon |
| **5 munud** | **Dangoswch y cwestiynau i’r disgyblion cyn dangos y clip fideo**  **Dangoswch Glip 2:** Cynllunio, Strwythur a Threfnau Arferol - Cyflwyniad, Senario 1 - Bws Ysgol, Gwers Gyntaf, Senario 2 - Cae Pêl-droed, Trafodaeth gyda’r Athro Dosbarth | | | | | | * Cwestiynau Power Point * Cof Bach USB * Papur Siart Fflip |
| **5 munud** | **Mewnbwn Athro**- Trafodaeth dosbarth ar y rhan, 3 chwestiwn ar gyfer trafodaeth dosbarth:   * *Beth ddigwyddodd i strwythur diwrnod Sgilti, a pham fod hyn yn bwysig?* * *Beth allai pobl eraill fod wedi gallu eu gwneud i’w helpu?* * *Beth mae Sgilti yn ei feddwl amdano ef ei hun?*   **Mewnbwn y Dosbarth/Disgyblion** – Y disgyblion i ddweud wrth y dosbarth beth yw eu barn ar y cwestiynau uchod | | | | | | * Pecyn Cwestiynau ac Atebion i Athrawon |
| **5 munud** | **Dangoswch y cwestiynau i’r disgyblion cyn dangos y clip fideo**  **Dangoswch Glip 3:** Cyfathrebu - Cyflwyniad Sgilti, Senario 3: Sgilti yn ymwneud ag athro, Senario 4: Rhyngweithio gyda phlant ysgol eraill mewn amgylchedd prysur, Sgilti yn crynhoi deall iaith trwy’r gair ysgrifenedig. | | | | | | * Cwestiynau Power Point * Cof Bach USB * Papur Siart Fflip |
| **5 munud** | **Mewnbwn Athro**- Trafodaeth dosbarth ar y rhan, 3 chwestiwn ar gyfer trafodaeth dosbarth:   * *Beth yw cyfathrebu a pha ffyrdd rydym ni’n eu defnyddio i gyfathrebu?* * *Sut mae Sgilti yn ystyried ei allu ef i gyfathrebu?* * *Sut ydym ni’n gwybod os yw person arall wedi deall yr hyn yr ydym yn ceisio eu cyfathrebu?*   **Mewnbwn y Dosbarth/Disgyblion** – Y disgyblion i ddweud wrth y dosbarth beth yw eu barn ar y cwestiynau uchod | | | | | | * Pecyn Cwestiynau ac Atebion i Athrawon |
| **4 munud** | **Dangoswch y cwestiynau i’r disgyblion cyn dangos y clip fideo**  **Dangoswch Glip 4:** Dychymyg Cymdeithasol, Rhyngweithio Cymdeithasol ac Amser Rhydd – Cyflwyniad Sgilti, Senario 5: Plant Ysgol yn sgwrsio, yn chwarae, yn bod yn yr awyr agored, crynodeb Sgilti ar y camera. | | | | | | * Cwestiynau Power Point * Cof Bach USB * Papur Siart Fflip |
| **5 munud** | **Mewnbwn Athro**- Trafodaeth dosbarth ar y rhan, 3 chwestiwn ar gyfer trafodaeth dosbarth:   * *Beth yw eich diddordebau a pha mor bwysig ydyn nhw yn eich bywyd?* * *A oes gwahaniaeth yn y modd mae Sgilti yn edrych ar ei ddiddordebau?* * *Sut allwch chi ddweud beth mae eraill yn ei feddwl neu deimlo?*   **Mewnbwn y Dosbarth/Disgyblion** - Gweithiwch fel grŵp i drafod eich diddordebau, gan gytuno ar 3 phrif ddiddordeb a sut mae’r rhain yn bwysig i chi.  Ysgrifennwch y rhain ar bapur a chymharu’r hyn sy’n debyg a’r gwahaniaethau rhwng eich diddordebau a diddordebau Sgilti.  Rhestrwch 3 enghraifft o sut y gallwch ddweud beth mae pobl eraill yn ei feddwl neu ei deimlo.  Dylai’r athro ofyn am ymatebion gan bob un o’r grwpiau yn unigol. | | | | | | * Pecyn Cwestiynau ac Atebion i Athrawon |
| **3 munud** | **Dangoswch y cwestiynau i’r disgyblion cyn dangos y clip fideo**  **Dangoswch Glip 5: -** Mae Sgilti yn rhoi crynodeb o sut beth yw cael awtistiaeth a sut y gall straen effeithio ar unigolyn awtistig. | | | | | | * Cwestiynau Power Point * Cof Bach USB * Papur Siart Fflip |
| **5 munud** | **Mewnbwn Athro**- Trafodaeth dosbarth ar y rhan, 3 chwestiwn ar gyfer trafodaeth dosbarth:   * *Beth yw’ch ymateb chi i’r ffaith fod Sgilti’n teimlo straen o hyd?* * *Sut allwn ni addasu’n hymddygiad i wneud pethau’n haws i berson sy’n awtistig?* * *Yw awtistiaeth yr hyn yr ydych yn credu ei fod?*     **Mewnbwn y Dosbarth/Disgyblion** – Y disgyblion i ddweud wrth y dosbarth beth yw eu barn ar y cwestiynau uchod | | | | | | * Pecyn Cwestiynau ac Atebion i Athrawon |
| **7 munud** | **Sesiwn lawn -** Ail-drafod yr hyn a ddysgwyd heddiw  Ail-drafod y prif bwyntiau am awtistiaeth a wnaed gan y disgyblion ar y bwrdd ar ddechrau’r wers.  Gofyn i’r disgyblion a oes ganddynt safbwyntiau gwahanol am awtistiaeth yn awr, ac a ydynt dal i gytuno gyda’u safbwyntiau cychwynnol.  Ystyried sut y gall y safbwyntiau fod wedi newid.  Gofyn i un disgybl o bob grŵp i ysgrifennu ar y bwrdd yr hyn yw awtistiaeth yn eu barn hwy yn awr.  Trafod safbwyntiau’r disgyblion.  Gallwch grynhoi’r meini prawf llwyddiant/pellter a deithiwyd wrth werthuso/adolygu’r sesiwn yn yr adran isod.  Dylech roi gwybod i’r disgyblion y byddant yn cael cyfle wedi hynny i arwyddo Siarter Ymwybodol o Awtistiaeth i dderbyn eu Tystysgrif Ymwybodol o Awtistiaeth. (Gellir cynnwys hyn o fewn y wers os yw’n cael ei chyflwyno ar ddiwrnod Addysg Bersonol a Chymdeithasol, neu fel sesiwn ddilynol yn ystod amser cofrestru gan ddefnyddio IPads neu’r ystafell gyfrifiaduron). | | | | | |  |

|  |  |
| --- | --- |
| **Gwerthuso/Adolygu’r sesiwn gyda thargedau ar gyfer y cam nesaf i ddysgu’r disgyblion** | |
| **Pa gynnydd wnaeth y disgyblion yn erbyn yr *Amcanion Dysgu* a’r *Meini Prawf Llwyddiant?***  Dylech gynnwys agweddau ar **lythrennedd, rhifedd, cymhwysedd digidol** a **meddwl.** Cyfeiriwch at grwpiau o ddisgyblion a/neu unigolion. | |
| **Beth aeth yn dda (WWW)** | **Pam?** |
|  |  |
| **Hyd yn oed gwell os (EBI)** | **Pam?** |
|  |  |
| **Lle nesaf?** | |
| **Targedau ar gyfer addysg y disgyblion** | **Beth yw’r prif gamau gweithredu y byddwch yn eu cymryd?** |